Document ID: /roh_data/filtered/fineweb-2-filterrobots_roh.jsonl.gz/14569

Il territori da skis en Val Müstair resta serrà durant tut il di. Era serrada è la via da passegiar tranter Minschuns e Lü.
Il mainagestiun da Minschuns, Daniel Pitsch, ha ditg envers RTR ch'i haja dà bler vent durant il di dad ier, e durant l'ultima notg. En pli hai dà 40 centimeters naiv. Quai en cumbinaziun cun il privel da lavinas ch'è era grond cun il livel 4, ha manà a la decisiun da serrar il territori da skis l'entira gievgia.
Venderdi è il territori da skis puspè avert, sche tut va tenor las previsiuns.
RR novitads 14:00